b'\n_START_ARTICLE_\nLeerdammer\n_START_PARAGRAPH_\nLeerdammer on alankomaalainen lehm\xc3\xa4nmaidosta valmistettava puolikova juusto. Se tunnetaan my\xc3\xb6s nimell\xc3\xa4 Maasdammer, ja sit\xc3\xa4 valmistetaan eri puolilla Alankomaita. _NEWLINE_Leerdammer-kiekko on py\xc3\xb6re\xc3\xa4 ja painaa 6\xe2\x80\x9314 kilogrammaa. Juustossa on suuria koloja ja ohut, keltainen vahakuori. Leerdammeria kypsytet\xc3\xa4\xc3\xa4n viisi viikkoa._NEWLINE_Leerdammerin rasvapitoisuus on 45\xc2\xa0% kuiva-aineesta. Sen maku on raikas, mieto ja p\xc3\xa4hkin\xc3\xa4inen. Leerdammeria nautitaan usein voileiv\xc3\xa4n p\xc3\xa4\xc3\xa4ll\xc3\xa4, ja se sopii yhteen viiniryp\xc3\xa4leiden, tomaatin, pikkelssin ja oluen kanssa.'